དེར་བརྟེན་རྒྱ་གར་གཞུང་གི་ཆེས་མཐོའི་མི་སྣ་ཚོས་རྒྱ་ནག་གི་འགོ་ཁྲིད་དང་མཉམ་ཐུག་འཕྲད་གནང་སྐབས་ང་ཚོས་རེ་བ་ཆེན་པོ་ཞུ་གི་ཡོད།ཅེས་ཞུ་འདོད་བྱུང་།བོད་ནང་རྒྱ་ནག་གི་མི་རིགས་མཉམ་བསྲེས་ཀྱི་སྲིད་བྱུས་འོག་འཛུགས་སྐྲུན་དང་ཡར་རྒྱས་ཀྱི་མིང་བཏགས་ཏེ།བོད་ནང་ཡར་རྒྱས་ཀྱི་ལས་གཞི་མང་པོ་ཞིག་འགྲོ་ལམ་དང་མེ་འཁོར་ལྕགས་ལམ་སོགས་མང་པོ་ཞིག་བརྒྱབ་ཡོད།དེ་དག་བོད་མིའི་ཆེད་མིན་པ་གསལ་པོ་རེད།དེས་རྐྱེན་པས་བོད་མི་རིགས་ཀྱི་ངོ་བོ་རྩ་བརླག་འགྲོ་གཞིའི་རྒྱུ་གཙོ་བོ་ཆགས་ཀྱི་ཡོད་པ་གསལ་པོ་རེད།བོད་ཀྱི་ཁོར་ཡུག་གཙང་མའི་ཐོག་རྨ་མང་པོ་ཞིག་བཟོ་བཞིན་ཡོད།འཛུགས་སྐྲུན་གྱི་ལས་གཞིའི་ཐོག་ནས་རྨ་མང་པོ་ཞིག་བཟོས་ཀྱི་ཡོད།དེས་རྐྱེན་པས་ས་གནས་འཛིན་སྐྱོང་འགོ་ཁྲིད་པ་དང་བོད་མི་ཚོའི་དབར་འཁོན་འཛིན་ཆགས་ཀྱི་ཡོད།དེ་བཞིན་གཏེར་ཁ་སྔོག་འདོན་གྱི་ལས་གཞིའི་ཐོག་ནས་བོད་མི་ཚོར་དཀའ་ངལ་མང་པོ་ཞིག་འཕྲད་བཞིན་ཡོད།ཆུ་རགས་རྒྱག་རྒྱུས་མཚོན་སྣོད་བཅུད་ལ་རྨ་མང་པོ་ཞིག་བཟོས་ཡོད།གཟུགས་པོ་ལྟ་བུར་མཚོན་ན།བོད་དེ་གཅོང་ནད་ཅན་ཞིག་ཏུ་འགྱུར་རྒྱུར་རྒྱ་ནག་གཞུང་གི་འཆར་གཞི་བསྒྲིགས་དང་སྒྲིག་བཞིན་པ་མ་ཟད།དེ་ལུགས་ལས་རིམ་ཡང་སྤེལ་དང་སྤེལ་མུས་རེད།ལྷག་པར་བོད་ཀྱི་ཁོར་ཡུག་ཐོག་བར་ལམ་རྒྱ་ནག་གཞུང་དང་འབྲེལ་བ་ཡོད་པའི་ཚན་རིག་སྡེ་ཚན་ཞིག་གིས་སྙན་ཐོ་ཞིག་འདོན་སྤེལ་གནང་ཡོད།དེའི་ནང་དངོས་ཡོད་ཀྱི་གནས་སྟངས་ཐོག་འདས་པའི་ལོ་བཅུའི་ནང་འགྱུར་བ་གང་འདྲ་ཞིག་ཕྱིན་ཡོད་མེད་ཆ་ཚང་ཞིག་གསལ་ཡོད།ཁོང་ཚོས་ཉམས་ཞིབ་བྱས་པ་བཞིན་དེར་ཐབས་ལམ་གང་ཡོད་མེད་དང་།སྲིད་བྱུས་གང་བཟུང་དགོས་རྒྱུ།དེ་བཞིན་ལས་གཞི་ལག་བསྟར་བྱེད་དགོས་རྒྱུ་སོགས་ཀྱི་ཐོག་ཉམས་ཞིབ་བྱེད་རྒྱུ་ཧ་ཅང་གལ་ཆེན་པོ་རེད་བསམས་ཀྱི་འདུག